Μαξίμου: «Ο κ. Ψυχάρης πρέπει να βρίσκεται σε μεγάλη απελπισία» – 24ωρο\nΜε τίτλο «η παρακμή μιας ιστορικής εφημερίδας», το Μέγαρο Μαξίμου επιφυλάσσει αιχμηρή απάντηση για το σημερινό δημοσίευμα της εφημερίδας «Τα Νέα».\n«Ο κ. Ψυχάρης πρέπει να βρίσκεται σε μεγάλη απελπισία. Την ημέρα που όλος ο δημοσιογραφικός κόσμος και τα πρωτοσέλιδα των εφημερίδων αναδεικνύουν την αποκάλυψη των Panama Papers, τα «Νέα» δημοσιεύουν μια νέα ακόμη πιο τρομακτική αποκάλυψη», σημειώνει το Γραφείο Τύπου του Πρωθυπουργού και υπογραμμίζει ότι «ο πρωθυπουργός το 2007 πριν ακόμη αναλάβει πρόεδρος του ΣΥΡΙΖΑ, είχε το θράσος να ζει από την επαγγελματική του δραστηριότητα και όχι από δωρεές μεγάλων εταιριών-προμηθευτών του ελληνικού δημοσίου. Και ακόμη χειρότερα, πριν την κρίση σχεδίαζε να επενδύσει …στη Σέριφο!».\n«Τι να πει κανείς; Έτσι είναι η ζωή! ‘Αλλοι στις Παρθένες Νήσους και άλλοι στη Σέριφο!», σχολιάζει το Γραφείο του Πρωθυπουργού και επισημαίνει ότι «η τρομακτική αποκάλυψη των «Νέων» έρχεται τρίτη και καταϊδρωμένη. Προηγήθηκε το ίδιο ακριβώς δημοσίευμα (πού αλλού;) στο «Πρώτο Θέμα» το 2009 (9/8) και στα «Παραπολιτικά» το 2012 (22/9)».\nΣτην ίδια ανακοίνωση χαρακτηρίζεται «άνθρακες ο θησαυρός» του δημοσιεύματος, διότι «στις δηλώσεις «πόθεν έσχες» του ο Πρωθυπουργός έχει δηλώσει κανονικά από το 2010 τη συμμετοχή του στην εν λόγω εταιρεία. Το ίδιο ισχύει και για την αντίστοιχη δήλωση του Υπουργού Επικρατείας».


Ο Σεβασμιώτατος Μητροπολίτης Διονύσιος (Μάνταλος) γεννήθηκε στην Αθήνα (Ν. Ψυχικό) το 1952 και είναι πτυχιούχος της Θεολογικής Σχολής Αθηνών.\nΠαρακολούθησε μαθήματα στο Μεταπτυχιακό Τμήμα του Πανεπιστημίου Θεσσαλονίκης (Χριστιανική Φιλοσοφία, Παιδαγωγικά)\nΧειροτονήθηκε Διάκονος το 1974 και Πρεσβύτερος το 1979. Διακόνησε ως Ιεροκήρυκας (1977), Γενικός Αρχιερ. Επίτροπος (1978) και Πρωτοσύγκελλος (1990) της Ιεράς Μητροπόλεως Χαλκίδος, ως Αναπληρωτής Γενικός Διευθυντής της Αποστολικής Διακονίας (2002) και ως Αρχιγραμματέας της Ιεράς Συνόδου (2006).\nΔιετέλεσε υπεύθυνος Νεότητος και των Κατηχητικών Σχολείων καί Διευθυντής του Οικοτροφείου της Ιεράς Μητροπόλεως Χαλκίδος.\nΕπίσης υπήρξε υπεύθυνος της δημιουργίας 25 Πνευματικών Κέντρων και των συγχρόνων Κατασκηνώσεων στην Ήλια Ευβοίας στην ίδια Ι. Μητρόπολη.\nΟργάνωσε και λειτούργησε Σχολές Καταρτίσεως Στελεχών (Κατηχητών, Κατασκηνωτικών, Αντιαιρετικού Αγώνα). Διετέλεσε Πρόεδρος του Δ.Σ. του «Κέντρου Πρόληψης Ναρκωτικών» Ν. Ευβοίας.\nΑνέπτυξε πλούσια δραστηριότητα με συγγραφές άρθρων, διαλέξεις, συμμετοχές σε συνέδρια και πολλές ραδιοφωνικές και τηλεοπτικές εκπομπές θεολογικού, κοινωνικού και εθνικού περιεχομένου.\nΜητροπολίτης Κορίνθου χειροτονήθηκε στις 15-10-2006.


Αρμενία - Ελλάδα 0-1 | SDNA\nEURO 15-11-2019 19:00\nTV: Open, Cosmotesports2\nDaniel Stefanski (POL)\nMichal Obukowicz (POL)\n15-11-2019 20:50 Ανανεώθηκε: 15-11-2019 23:34\nΗ Εθνική ομάδα δίνοντας συνέχεια στις καλές εμφανίσεις του Οκτώβρη και έχοντας ως πρωταγωνιστές δύο Δημήτρηδες (Λημνιό, Γιαννούλη) πέρασε από το Ερεβάν και πέτυχε τη δεύτερη σερί της νίκη με το φτωχό βάσει εικόνας, 1-0. Έκλεισε τα μάτια σε καθαρό πέναλτι για την Εθνική ο Πολωνός διαιτητής. Αποστολή: Γ. Σαπουντζάκης\nΗ Εθνική μας ομάδα συνέχισε από το σημείο εκείνο που σταμάτησε τον Οκτώβρη στο Ολυμπιακό Στάδιο της Αθήνας κόντρα στη Βοσνία. Παρουσιάζοντας για δεύτερο συνεχόμενο παιχνίδι ένα πολύ καλό πρόσωπο επικράτησε της Αρμενίας με 1-0 στο Ερεβάν και έδειξε πως τα σημάδια των αγώνων που προηγήθηκαν, κάθε άλλο παρά τυχαία ήταν. Η ομάδα του Τζον Φαν΄τ Σχιπ έχοντας τον πλήρη έλεγχο της αναμέτρησης σε όλη τη διάρκεια της, δημιούργησε πολλές ακόμα ευκαιρίες και θα μπορούσε να έχει φτάσει και σε ένα μεγαλύτερο σε έκταση σκορ.\nΑπό τα πρώτα λεπτά της αναμέτρησης η Εθνική μας ομάδα πήρε τον έλεγχο του αγώνα και περιόρισε την Αρμενία σε έναν καθαρά παθητικό ρόλο. Ο Μάνταλος σε τρεις περιπτώσεις δεν κατάφερε να σκοράρει από πλεονεκτική θέση, ενώ ο Πολωνός διαιτητής έκλεισε τα μάτια σε καθαρό πέναλτι για την ελληνική ομάδα σε ανατροπή του Γιαννούλη μέσα στη μεγάλη περιοχή των γηπεδούχων. Ενδεικτικό της εικόνας του αγώνα ήταν το γεγονός πως το ποσοστό κατοχής της μπάλας έφτασε ακόμα και το 75% υπέρ του συγκροτήματος του Τζον Φαν’τ Σχιπ. Το γκολ έδειχνε πως δεν θα αργούσε να έρθει. Και δεν άργησε. Ο Λημνιός μετά από ωραία συνεργασία Γιαννούλη με Μπακασέτα και πάσα του πρώτου, πέτυχε το πρώτο του τέρμα με το εθνόσημο στο στήθος.\nΑνάλογη ήταν η εικόνα της αναμέτρησης και στην επανάληψη. Η Εθνική μας ομάδα έλεγξε απόλυτα τον ρυθμό, είχε την μπάλα στα πόδια της και δημιούργησε πολλές ευκαιρίες για ένα δεύτερο γκολ που θα καθάριζε την υπόθεση νίκη. Στην αντίπερα όχθη δεν απειλήθηκε παρά ελάχιστα στα τελευταία λεπτά και έτσι το 1-0 έμεινε μέχρι και το τελευταίο σφύριγμα του Πολωνού διαιτητή. Πλέον, το αντιπροσωπευτικό μας συγκρότημα στρέφει την προσοχή του στο ματς της Δευτέρας κόντρα στη Φινλανδία στο ΟΑΚΑ στο φινάλε αυτής της προκριματικής σειράς, θέλοντας να κλείσει με χαμόγελο αυτό τον κύκλο αγώνων.\n16 Αϊραπετιάν 7/10\n13 Κ. Χοβνανισιάν 3/10\n15 Ισκανιάν 4/10\n2 Καλισίρ 4/10\n4 Βοσκανιάν 83’ 5/10\n19 Χαμπαρτσουμιάν 4/10\n18 Βαρντανιάν 59’ 4/10\n21 Χοβσεπιάν 78’ 4/10\n5 Γκριγκοριάν 5/10\n8 Μπαρσεγκιάν 4/10\n20 Καραπετιάν 3/10\n7 Αβετισιάν 83’\n11 Σαρκίσοφ 59’ 4/10\n14 Α. Χοβνανισιάν\n17 Εντιγκαριάν 78’\nΟ Άμπραχαμ Κασμανιάν παρέταξε την Αρμενία με σύστημα 5-4-1, έχοντας η ομάδα του καθαρά αμυντικούς προσανατολισμούς στο παιχνίδι. Οι τρεις σέντερ μπακ περιόρισαν σημαντικά τον Βαγγέλη Παυλίδη, ωστόσο, οι γηπεδούχοι δεν βρήκαν τρόπο να πράξουν το ίδιο με τους τρεις πίσω του, δηλαδή τους Μάνταλο, Μπακασέτα και Λημνιό που δημιούργησαν πολλά ρήγματα.\n1 Βλαχοδήμος 6/10\n22 Γιαννούλης 8/10\n3 Σταφυλίδης 7/10\n17 Χατζηδιάκος 7/10\n2 Μπακάκης 6/10\n15 Γαλανόπουλος 7/10\n20 Μάνταλος 66’ 7/10\n14 Μπακασέτας 81’ 8/10\n18 Λημνιός 8/10\n16 Παυλίδης 73’ 6/10\n9 Κουλούρης 73’\n11 Δώνης 81’\n19 Μασούρας 66’ 5/10\nΟ Τζον Φαν΄τ Σχιπ παρέταξε την Εθνική μας ομάδα με σύστημα 4-2-3-1 και τους δέκα από τους έντεκα ίδιους με το παιχνίδι κόντρα στη Βοσνία τον Οκτώβρη στο Ολυμπιακό Στάδιο. Η σκέψη για τον ίδιο κορμό απέδωσε με την Εθνική να εμφανίζει εικόνα που έμοιαζε συνέχεια του αγώνα της 8ης αγωνιστικής αυτής της προκριματικής σειράς. Συνολικά, ο Ολλανδός είδε τους ποδοσφαιριστές του να βγάζουν στον αγωνιστικό χώρο τα στοιχεία εκείνα που τους ζητάει στις προπονήσεις.\nΗ φάση με την οποία άνοιξε ο δρόμος για τη νίκη της Εθνικής μας ομάδας κόντρα στην Αρμενία. Εξαιρετική συνεργασία του Γιαννούλη με τον Μπακασέτα και πάσα του πρώτου στον Λημνιό που έκανε το 0-1 με το πρώτο του τέρμα με το αντιπροσωπευτικό συγκρότημα.\nΠρώτη μεγάλη ευκαιρία για την Εθνική στο ματς με τον Μπακασέτα να κάνει το σουτ, τον Αϊραπετιάν να διώχνει ασταθώς και τον Μάνταλο στην εξέλιξη της φάσης να σημαδεύει το δοκάρι.\nΔεύτερη καλή στιγμή για την Εθνική στο ματς με τον Μάνταλο να αλλάζει πόδι στον αέρα και να κάνει τη λόμπα από το ημικύκλιο της περιοχής όμως να στέλνει την μπάλα λίγο άουτ.\nΝέα ευκαιρία για την ελληνική ομάδα με τον Μάνταλο και πάλι από το ύψος της περιοχής να κάνει το σουτ αλλά αυτό ήταν άτσαλο και κατέληξε άουτ.\nΓΚΟΛ! Ο Γιαννούλης συνδυάζεται ωραία με τον Μπακασέτα, πασάρει στον Λημνιό και εκείνος με σουτ μέσα από την περιοχή δεν αφήνει κανένα περιθώριο αντίδρασης στον Αϊραπετιάν.\nΜεγάλη ευκαιρία για την ελληνική ομάδα στο ξεκίνημα του δευτέρου μέρους με τον Λημνιό να μην μπορεί να νικήσει σε τετ-α-τετ τον Αϊραπετιάν.\nΩραία κυκλοφορία της μπάλας από την ελληνική ομάδα με τον Μπακασέτα να κάνει το δυνατό σουτ και να σημαδεύει την εξωτερική πλευρά των διχτύων άουτ.\nΜία ακόμα μεγάλη ευκαιρία για την Εθνική και πάλι με τον Λημνιό να σουτάρει και να βρίσκει τον Αϊραπετιάν σε ετοιμότητα στην κλειστή του γωνία.\nΤεράστια ευκαιρία για τον Μασούρα που προ κενής εστίας μετά από εξαιρετική ενέργεια και γύρισμα του Λημνιού, στέλνει την μπάλα πάνω από το οριζόντιο δοκάρι.\nΟι παρέες γράφουν ιστορία και η Εθνική ομάδα δείχνει και πάλι μετά από καιρό, να είναι μία παρέα. Παίκτες νεαροί σε ηλικία οι περισσότεροι, φαίνεται να έχουν βρει χημεία μεταξύ τους και αφήνουν υποσχέσεις πως αυτά τα παιχνίδια μπορούν να αποτελέσουν την αφετηρία για να χτιστεί κάτι όμορφο στο αντιπροσωπευτικό συγκρότημα.\nΟι Έλληνες διεθνείς έβγαλαν στον αγωνιστικό χώρο τα στοιχεία εκείνα που τους ζητάει και περιμένει να δει ο Τζον Φαν΄τ Σχιπ. Η Εθνική έπαιξε ποδόσφαιρο κυριαρχίας με γρήγορη κυκλοφορία της μπάλας, δημιούργησε πολλές ευκαιρίες για γκολ και θα μπορούσε κάλλιστα να έχει καθαρίσει πολύ νωρίτερα την υπόθεση νίκη. Παρ’ όλα αυτά, η εικόνα δημιουργεί αισιοδοξία πως\nΗ χαμηλή δυναμικότητα του αντιπάλου. Η Αρμενία έδειξε πως ποιοτικά είναι μία πολύ κατώτερη της Εθνικής μας ομάδας. Δεν απείλησε ουσιαστικά σε καμία περίπτωση σε όλο το 90λεπτο τον Βλαχοδήμο και ίσως η σημερινή εικόνα της αναμέτρησης να αποδεικνύει το μέγεθος της «στραβής» τον Ιούνιο στο Ολυμπιακό Στάδιο όταν και οι Αρμένιοι έφυγαν από την Αθήνα με τους τρεις βαθμούς.\nΤι και αν το Ερεβάν δεν είναι εύκολα προσβάσιμο. Τι και αν το θερμόμετρο, όπως αναμενόταν, έδειχνε λίγο πάνω από 0 βαθμούς Κελσίου. Περίπου 150 Έλληνες ήταν εκεί, τραγουδώντας από το πρώτο έως και το τελευταίο λεπτό της συνάντησης και κάνοντας τους παίκτες του Τζον Φαν’τ Σχιπ να νιώθουν πως δεν είναι μόνοι.\nΚορυφαίος σε απόδοση ο Δημήτρης Λημνιός στην καλύτερή του ίσως εμφάνιση με το εθνόσημο. Μάλιστα, έμελλε να την συνδυάσει με το γκολ που άνοιξε το δρόμο προς τη νίκη της Εθνικής μας ομάδας στην Αρμενία. Εκτός από αυτό όμως απείλησε σε πολλές περιπτώσεις και αν δεν ήταν οι επεμβάσεις του Αϊραπετιάν θα είχε πετύχει και περισσότερα τέρματα.\nΠάρα πολλά προβλήματα για τον Χοβνανισιάν στο αριστερό άκρο της άμυνας της Αρμενίας που είχε αναλάβει να περιορίσει τον Λημνιό. Ο ποδοσφαιριστής του ΠΑΟΚ κατάφερε σε ουκ ολίγες περιπτώσεις να δημιουργήσει ρήγματα από εκείνη την πλευρά μετατρέποντας τον προσωπικό αντίπαλο σε... θεατή της αναμέτρησης.\nΟ Δημήτρης Γιαννούλης πραγματοποίησε μία εξαιρετική εμφάνιση και σε μεγάλο βαθμό οφείλεται και σε εκείνον το γεγονός πως η Εθνική δημιούργησε πολλές ευκαιρίες στην αναμέτρηση με την Αρμενία. Πολλά ανεβάσματα από την πλευρά του και καλές σέντρες προς την μεγάλη περιοχή των γηπεδούχων που αποτέλεσαν απειλές. Στην άλλη πλευρά του γηπέδου δεν είχε απολύτως κανένα πρόβλημα στο αμυντικό κομμάτι.\nΟ Πολωνός Ρατσκόφσκι έκλεισε τα μάτια σε καθαρό πέναλτι για την Εθνική μας σε μαρκάρισμα μέσα στην περιοχή της Αρμενίας πάνω στον Γιαννούλη στο πρώτο μέρος. Από εκεί και πέρα δεν χρειάστηκε να διαχειριστεί δύσκολες φάσεις, ενώ σωστές ήταν και οι υποδείξεις των βοηθών του. Ορθά ακυρώθηκε γκολ των γηπεδούχων στην επανάληψη, ως οφσάιντ.\n04-07-2020 17:05 0\n04-07-2020 13:05 0\n04-07-2020 11:30 0


Η ελληνική παραλία που κολυμπάς με δική σου ευθύνη. Το λέει και η πινακίδα / Life / Woman TOC\nΗ ελληνική παραλία που κολυμπάς με δική σου ευθύνη. Το λέει και η πινακίδα\nΗ πιο δύσκολη κατάβαση όλης της χώρας.\nΠρόκειται για μία από τις ομορφότερες παραλίες της Μήλου και της Ελλάδος. Ονομάζεται Τσιγκράδο, και πραγματικά θα την λατρέψεις, αρκεί να φτάσεις.\nΠρόκειται για έναν μικρό όρμο, με διάφανα νερά, με τους βράχους να σχηματίζουν ένα τρομερό τοπίο.\nΠραγματικά μια βουτιά σε αυτή τη παραλία θα σε αναζωογονήσει, μόνο που μέχρι να κολυμπήσεις θα έχουν φτάσει οι σφυγμοί σου 180.\nΜια πινακίδα στη κορυφή σε προειδοποιεί ότι αν θες να κατέβεις στη παραλία, θα το κάνεις με δική σου ευθύνη. Πρόκειται για έναν εξαιρετικά απότομο βράχο, τον οποίο κατεβαίνεις από μία ξύλινη σκάλα που κρέμεται μόνο με ένα σχοινί.\nΦυσικά αυτοί που έχουν υψοφοβία, προτιμούν τη θάλασσια οδό και νοικιάζουν σκάφος για να την προσεγγίσουν.\nΔείτε ένα βίντεο με τη θεαματική κατάβαση:\n΄κατάβαση, δική σου ευθύνη, δύσκολία, επικίνδυνη, κολυμπάς, Μήλος, παραλια, τσιγκράδο


Αυτοί είναι οι διάσημοι του Χόλιγουντ που ερωτεύτηκαν έναν από εμάς / Celebrities / Woman TOC\nΕίναι κανόνας αλλά έχει και εξαιρέσεις. Οι διάσημοι άνθρωποι της παγκόσμιας βιομηχανίας του θεάματος ακριβώς επειδή δουλεύουν πολύ τείνουν να σχετίζονται με άτομα εξίσου διάσημα με αυτούς. Όπως είπαμε όμως υπάρχουν και οι εξαιρέσεις.\nΜερικά από τα πιο διάσημα πρόσωπα στον κόσμο δηλώνουν εξαιρετικά ευτυχισμένα, ζώντας τον έρωτα τους με άτομα τα οποία ζουν μία εντελώς διαφορετική ζωή από τους ίδιους. Μάλιστα κάτι τέτοιο μοιάζει νε τους χαλαρώνει ακόμα περισσότερο.\nΔες στο βίντεο που ακολουθεί τα δέκα πιο χαρακτηριστικά παραδείγματα διάσημων ανθρώπων που βρήκαν το άλλο τους μισό σε «κοινούς θνητούς».\nδέκα διάσημοι, διάσημοι, έναν από εμάς, ερωτεύτηκαν, κοινό θνητό\nΟι διάσημοι του Χόλιγουντ που έχουν παιδιά Βρήκαν τον έρωτα τους σε κάποιον πολύ καλύτερό τους Διάσημοι που προτίμησαν την οικογένεια από το σταριλίκι


Καλά νέα για τον καφέ\nΠολλές είναι οι ευεργετικές ιδιότητες του καφέ, δυστυχώς όμως είναι πολλοί και οι μύθοι που τον «στοιχειώνουν», κάνοντας πολλούς από εμάς να τον αποφεύγουμε. Έτσι σε συνέντευξή μου στη δημοσιογράφο Μίνα Ράλλη, κλήθηκα να απαριθμήσω τα σημαντικά οφέλη του καφέ στην υγεία μας.\nΞεκινώντας τη συζήτηση, αναφέρθηκα στις βασικές ιδιότητες της καφεΐνης, όπως ότι διεγείρει τον εγκέφαλο, αυξάνει την αθλητική απόδοση και παρόλο που μπορεί να έχει διουρητική δράση σε αυτούς που δεν είναι συχνοί χρήστες του, αποτελεί μια αφορμή κατανάλωσης υγρών μέσα στην ημέρα. Επίσης, ο καφές είναι γνωστός για τις αντιοξειδωτικές του ουσίες, που βοηθούν στον μεταβολισμό της γλυκόζης.\nΈγινε επίσης αναφορά στη συμβολή του καφέ στη μείωση του καρκίνου του παχέος εντέρου κατά 25%, στη μείωση της πιθανότητας εμφάνισης πέτρας στη χοληδόχο κύστη κατά 50%, στη μείωση της πιθανότητας κίρρωσης ήπατος και της εμφάνισης Πάρκισον κατά 80%. Πιο προσεκτικά με την κατανάλωση του καφέ, θα πρέπει να είναι τα άτομα με υπέρταση, οι έγκυες, τα άτομα που πάσχουν από έλκος στομάχου και όσοι πάσχουν από στεφανιαία νόσο.\nΈνας από τους πολύ γνωστούς μύθους του καφέ είναι ότι προκαλεί κυτταρίτιδα. Αντιθέτως, σε πολλές κρέμες κατά της κυτταρίτιδας θα βρούμε ως βασικό συστατικό την καφεΐνη, η οποία περιέχει μεθυλοξανθίνες, που δρουν ενάντια στην όψη φλοιού πορτοκαλιού.\n2 Βότανα: Πώς συμβάλλουν στην πνευματική και ψυχική υγεία;


Κοκκινάκης αντί Φράγκου | Onsports.gr\nhome ΒόλεϊΕθνικές ΟμάδεςΕθνική ΑνδρώνΚοκκινάκης αντί Φράγκου Κοινοποιήστε\nΚοκκινάκης αντί Φράγκου Συντάκτης: Ρούλα Κεφάκη Δημοσίευση: Τρίτη, 31 Μαίου 2011 21.26\nΟ Μενέλαος Κοκκινάκης θα πάρει τη θέση του τραυματία Φράγκου στη 12άδα της Εθνικής για τα παιχνίδια με την Ολλανδία.\tΟ συμπαίκτης του στον Ολυμπιακό, Μενέλαος Κοκκινάκης, θα είναι ο αντικαταστάτης του Ανδρέα Φράγκο στην Εθνική ομάδα, στους επόμενους αγώνες της με την Ολλανδία στο Ευρωπαϊκό Λιγκ. Ο Φράγκος περιμένει τα αποτελέσματα της μαγνητικής τομογραφίας στο πόδι, ωστόσο οι πρώτες εκτιμήσεις των γιατρών δεν είναι ανησυχητικές. Μετά τις δύο πρώτες νίκες απέναντι στην Αυστρία, ο Αλέκος Λεώνης, έριξε τους τόνους ενόψει της συνέχειας: «Σε αυτή τη φάση την αποστολή μας δεν την καθορίζουν ούτε οι νίκες, ούτε οι ήττες. Υπομονή χρειαζόμαστε και δουλειά για να δημιουργήσουμε την ομάδα που όλοι θέλουμε. Δεν θα πρέπει να μας ξεγελάσουν οι νίκες με την Αυστρία. Ξέρουμε ποια είναι η δυναμική μας, ποιες είναι οι δυνατότητες μας και πού πονάμε, όπως επίσης ξέρουμε και τις δυνατότητες της προσεχούς αντιπάλου μας.\nΗ Ολλανδία έχει στο ρόστερ της παίκτες που παίζουν στην Ιταλία, παίκτες της φημισμένης Νόλικο και κυρίως παρουσιάζει καταπληκτική ομοιογένεια. Γι’ αυτό επικεντρωνόμαστε στη δική μας προσπάθεια και όχι στα θετικά ή αρνητικά αποτελέσματα που μπορεί να έρθουν στη συνέχεια».\tΚατηγορία: Βόλεϊ Εθνική Ανδρών


Πέντε διάσημες γυναίκες μιλούν ανοιχτά για τον αυνανισμό | Alphafreepress.gr\nalphafreepress.gr / ΥΓΕΙΑ / Πέντε διάσημες γυναίκες μιλούν ανοιχτά για τον αυνανισμό\nΟ αυνανισμός ή σεξουαλική αυτοϊκανοποίηση εξακολουθεί να αποτελεί ένα θέμα-ταμπού στο σεξ, παρά την σεξουαλική απελευθέρωση των τελευταίων δεκαετιών. Η ραγδαία εξάπλωση του ίντερνετ, αλλά και των δικτύων κοινωνικής δικτύωσης προκάλεσαν αύξηση των ατόμων που αυτο-ικανοποιούνται. Ορισμένες από τις πιο διάσημες σταρ της τηλεόρασης και του σινεμά βοηθούν στο να ανοίξει ο διάλογος για τον […]\nΟ αυνανισμός ή σεξουαλική αυτοϊκανοποίηση εξακολουθεί να αποτελεί ένα θέμα-ταμπού στο σεξ, παρά την σεξουαλική απελευθέρωση των τελευταίων δεκαετιών.\nΔείτε τι είπαν για τον αυνανισμό αυτές οι διάσημες γυναίκες:\nΗ ηθοποιός του Jane the Virgin μίλησε για τον αυνανισμό σε συνέντευξη στο Bustνωρίτερα φέτος.”Με κάθε ειλικρίνεια, ένοιωθα ένοχη που αυνανιζόμουν. Ω, Θεέ μου, αυτή η ακραία ενοχή! Και αυτό διήρκεσε πάρα πολύ καιρό. Από την άλλη, ίσως και να αυνανιζόμουν πάρα πολύ!”\nΗ ηθοποιός του Gossip Girl δεν είναι οπαδός του γυναικείου ταμπού σχετικά με τον αυνανισμό. “Υποστηρίζω τον αυνανισμό”, είπε σε μια συνέντευξη του 2010 με τον Guardian. “Μην κάνετε σεξ δεξιά και αριστερά. Μάθετε τον εαυτό σας πρώτα! Οι άντρες κάνουν σεξ πιο εύκολα, αλλά τα κορίτσια δεν το κάνουν και γι’ αυτό τα κορίτσια έχουν τόσες πολλές άσχημες εμπειρίες. Μπορείτε να μάθετε το σώμα σας, να γνωρίσετε τον εαυτό σας, να ξέρετε τι σας κάνει να αισθάνεστε καλά. Μην αφήνετε τον εαυτό σας πίσω απλά και μόνο για να έχετε μια σεξουαλική επαφή. Δεν νομίζω ότι το σεξ είναι κάτι που πρέπει να φοβούνται οι άνθρωποι, είναι μέρος της ανθρώπινης φύσης, γι’ αυτό δεν νομίζω ότι πρέπει να είναι τόσο ντροπή, ιδιαίτερα για τα κορίτσια και τα νεαρά κορίτσια”


Παλλαϊκή συμμετοχή στα απεργιακά συλλαλητήρια – φωτορεπορτάζ « Α΄ Σύλλογος Αθηνών Εκπαιδευτικών Π.Ε.\n« Παράσταση στην Α’ Διεύθυνση (Δώρου 9) πραγματοποιούν τα εκπαιδευτικά σωματεία της Α’ Διεύθυνση Αθήνας, Α’ Αθηνών, Αθηνά, Αριστοτέλης, Μακρυγιάννης, Παρθενώνας, την Τρίτη 9/2, 14.00\nΑ΄ Σύλλογος Αθηνών: Μέτωπο ενάντια στο μνημονιακό καθεστώς! »\n«Εμπρός λαέ στην πρώτη τη γραμμή – αυτό το νομοσχέδιο δεν θα ψηφιστεί», «με μέτωπο λαέ σήκω και πολέμα, ΕΕ και ΔΝΤ σου πίνουνε το αίμα», «οργή λαού, ξεσηκωμός παντού, ενάντια σε κυβέρνηση, ΕΕ και ΔΝΤ», μερικά από τα συνθήματα που ακούστηκαν από τα εκπαιδευτικά μπλοκ. Ο Σύλλογός μας συγκεντρώθηκε στην Κλαυθμώνος μαζί με άλλους Συλλόγους Εκπαιδευτικών ΠΕ.\nΗ κλιμάκωση του αγώνα και η συγκρότηση κοινωνικού μετώπου είναι πλέον τα επόμενα βήματα. Οι επόμενες αγωνιστικές και απεργιακές κινητοποιήσεις πρέπει να συσπειρώσουν την εργαζόμενη λαϊκή πλειοψηφία και να οδηγήσουν στην ανατροπή των αντιασφαλιστικών νομοσχεδίων και μέτρων κυβέρνησης και ΕΕ.\nΦωτογραφίες από όλες τις συγκεντρώσεις και από το μπλοκ του Συλλόγου μας:


Ηράκλειο: Λουκέτα και ενοικιαστήρια σε τουριστικές επιχειρήσεις - Παγωμένη η ζήτηση για σπίτια | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Ηράκλειο: Λουκέτα και ενοικιαστήρια σε τουριστικές επιχειρήσεις – Παγωμένη η ζήτηση για σπίτια\nΤεράστιες και πολυεπίπεδες φαίνεται πως είναι οι συνέπειες της υγειονομικής κρίσης που προκάλεσε ο κορονοϊός.\nΗ τουριστική σεζόν έχει και επίσημα ξεκινήσει από την 1η Ιουλίου ωστόσο οι τουρίστες που φτάνουν στην Κρήτη είναι ελάχιστοι συγκριτικά με τα παλαιότερα χρόνια.\nΕξ αρχής, όσοι ασχολούνται με τον τουρισμό, γνώριζαν πως φέτος η κατάσταση θα είναι πολύ δύσκολη καθώς το πιο αισιόδοξο σενάριο που είχε ακουστεί έκανε λόγο για το 30% των περυσινών τουριστών.\nΑκόμα όμως και με αυτό το σενάριο τα πράγματα είναι εξαιρετικά δύσκολα για τα ξενοδοχεία – κυρίως τα μικρά καταλύματα – αλλά και τις τουριστικές επιχειρήσεις.\nΓι’ αυτό και δεν αποτελεί έκπληξη το γεγονός πως ήδη έχουν αρχίσει σταδιακά να κάνουν την εμφάνισή τους τα «λουκέτα» αλλά και τα ενοικιαστήρια.\nΌπως ήδη έχει παρουσιάσει το cretapost στις μεγάλες τουριστικές περιοχές του Ηρακλείου, όπως η Χερσόνησος, τα Μάλια και η Αμμουδάρα τα πάντα είναι έρημα.\nΤην ίδια ώρα, συνεχώς εμφανίζονται νέα ενοικιαστήρια στα μεσιτικά γραφεία που δραστηριοποιούνται στις τουριστικές περιοχές.\n«Έχουν αυξηθεί τα ενοικιαστήρια επιχειρήσεων σε τουριστικές περιοχές», αναφέρει μιλώντας στο cretapost, ο ιδιοκτήτης μεσιτικού γραφείου Γιάννης Μαυριτσάκης και συνεχίζει «κατά τη διάρκεια της καραντίνας υπήρχαν αρκετοί επιχειρηματίες που προχώρησαν σε κάποια αγορά οικοπέδου ωστόσο αυτή τη στιγμή οι αγορές έχουν παγώσει. Όλοι περιμένουν να δουν τι έχει γίνει».\nΠαράλληλα, ο κ. Μαυριτσάκης θεωρεί πως ο επόμενος μήνας θα είναι καθοριστικός στον τομέα των ενοικιάσεων των τουριστικών επιχειρήσεων αλλά και των ξενοδοχείων.\n«Για την ώρα υπάρχουν λίγα ενοικιαστήρια. Πιστεύω όμως ότι αν δεν αλλάξει αυτό που βιώνουμε όλοι μας τότε σίγουρα το μέλλον δεν θα είναι καλό. Τα ενοικιαστήρια θα αυξηθούν. Θεωρώ ότι ο επόμενος μήνας θα είναι ο καθοριστικός», τόνισε μεταξύ άλλων ο κ. Μαυριτσάκης.\nΗ ζήτηση σε σπίτια έχει… παγώσει\nΚάθε χρόνο αρκετοί ήταν εκείνοι που αποφάσιζαν για ένα μήνα ή και τρίμηνο να ενοικιάσουν ένα σπίτι σε τουριστική περιοχή προκειμένου να κάνουν τις διακοπές τους με την οικογένειά τους.\nΟ κορονοϊός όμως και οι οικονομικές συνέπειές του το έχει… παγώσει.\n«Δεν γίνονται καθόλου ενοικιάσεις. Δεν κινείται τίποτε. Όλα έχουν παγώσει και όλοι βρίσκονται σε αναμονή. Πρόκειται για μία πολύ δύσκολη περίοδο», τόνισε μεταξύ άλλων ο κ. Μαυριτσάκης.\nΠροηγουμενο αρθρο Δημιουργείται Σύλλογος Μονογονεϊκών Οικογενειών στο Ηράκλειο\nΕπομενο αρθρο Στο Ρέθυμνο η Γιάννα Αγγελοπούλου – Δασκαλάκη


Αρχική » Βασιλεία Στεργιοπούλου: «Ο Αδωνης με απομάκρυνε για να προστατευτεί»\n«Θα ξεκινήσω με αυτό που αντιμετώπισα τις τελευταίες μέρες και δεν ξέρω πότε θα τελειώσει κι αν έχει τελειωμό ή όχι» είπε εισαγωγικά η θρησκειολόγος για την αποπομπή της από την Ελληνική Αγωγή και πρόσθεσε: «Επειδή απομακρύνθηκα από την Ελληνική Αγωγή που εργαζόμουν και δίδασκα εξαιτίας μιας συγκεκριμένης φράσεως που είχα πει σε ομιλία μου, την 1η Μαρτίου 2018, ημέρα Πέμπτη, και σε ένα σημείο ανέφερα ότι οι Ελληνες είναι οι εκπρόσωποι της άριας φυλής και πως ινδοευρωπαϊκή φυλή δεν υπάρχει. Εξαιτίας αυτού, επικεντρώθηκαν μόνο σε αυτά τα λόγια και ήταν τόσο σοβαρό που ζητήθηκε η απομάκρυνσή μου. Δεν ζητήθηκε, απλά και ο κ. Γεωργιάδης ίσως για να προστατευτεί και για ευνόητους λόγους – δεν έχω κάτι με τον άνθρωπο, ίσα ίσα ήσαν εξαιρετικοί απέναντί μου σε όλα. Σε όλα. Και αυτός είναι ο λόγος για τον οποίο απομακρύνθηκα».\nΗ πιθανότερη εξήγηση που δίνει η Β. Στεργιοπούλου δεν οδηγεί στο συμπέρασμα ότι ο αντιπρόεδρος της ΝΔ και μέχρι πρότινος εργοδότης της βρέθηκε προ εκπλήξεως με το βίντεο που ήρθε στην επικαιρότητα. «Ισα ίσα», όπως λέει η ίδια, «ήσαν εξαιρετικοί» μαζί της «σε όλα». Η ίδια ερμηνεύει την αποπομπή της ως κίνηση πολιτικής αυτοπροστασίας του Αδ. Γεωργιάδη λόγω της κατακραυγής και του σάλου που προκλήθηκε, χωρίς να ψελλίζει λέξη για πιθανές αντιρρήσεις του αναφορικά με όσα η ίδια δίδασκε.\nΜάλιστα η Β. Στεργιοπούλου πήγε και ένα βήμα παραπέρα, λέγοντας: «Αμα το πω –και να το πω και να ακουστεί και να βγει– ότι τα ιερά χώματα της Αττικής δημιουργήθηκαν πριν από 2 δισεκατομμύρια 652 εκατομμύρια χρόνια, αν με άκουγε κάποιος δημοσιογράφος θα μετέδιδε ότι “είπε το ψώνιο η Στεργιοπούλου ότι ο άνθρωπος έζησε την εποχή των δεινοσαύρων”. Αν ακουστεί αυτό που είπα, έχει να γίνει και δεύτερο πανηγύρι. Αλλά όμως έτσι είναι».\nΤο ερωτήματα που εγείρονται είναι αν ο πρόεδρος της ΝΔ εμπνέεται –παρότι αυτοχαρακτηρίζεται φιλελεύθερος κεντροδεξιός– από όσα «άρια» διδάσκονταν στη σχολή του Αδ. Γεωργιάδη και, επίσης, αν η τομεάρχης Παιδείας της αξιωματικής αντιπολίτευσης Νίκη Κεραμέως εγκρίνει όσα λάμβαναν χώρα στην Ελληνική Αγωγή.\nΟι ρινοκέροντες και το αρχαιοελληνικό λέιζερ\nΤη Β. Στεργιοπούλου προλόγισε ο Ησαΐας Κωνσταντινίδης, αρθρογράφος της «Ελεύθερης Ωρας», εκδότης, συγγραφέας –μεταξύ άλλων– του βιβλίου «Η γεωπολιτική της εθνικοσοσιαλιστικής Γερμανίας 1933-1945», βασιλικός και υποψήφιος ευρωβουλευτής στις ευρωεκλογές του 2014 με τον φορέα του «στρατηγού άνεμου», AKA Βύρωνα Πολύδωρα. Ο Ησ. Κωνσταντινίδης, ο οποίος σε βίντεο αναρτημένο στο YouTube αποκαλεί έδρα του διαβόλου τις Βρυξέλλες λόγω της κάρτας του πολίτη που θα αναγράφει «τον αριθμό του θηρίου» που «εμείς τον ξέρουμε από την Αποκάλυψη του Ιωάννη», παρέθεσε τον όρο «ελληνική παγκοσμιοποίηση», δηλαδή –όπως εξήγησε– την παγκοσμιοποίηση που βασίζεται στα ιδανικά του ελληνισμού, καθώς προϊστορικά «δεν υπήρχαν άλλοι λαοί, αλλά οι Ελληνες ήταν εξαπλωμένοι σε όλο τον πλανήτη».\nΜετά την αποσαφήνιση των αιτιών που οδήγησαν στην αποπομπή της από την Ελληνική Αγωγή η Β. Στεργιοπούλου θέλησε να κλείσει την πρώτη ώρα της ομιλίας της δίνοντας τον λόγο στο κοινό (οκτώ άτομα μαζί με τον γράφοντα) για να διατυπώσει ερωτήματα. Οταν κλήθηκε να απαντήσει εάν η Μεσόγειος ήταν κάποτε γη, η συζήτηση οδηγήθηκε στον καινοζωικό αιώνα, στη Μέση Γη και εκτεινόταν από τις αδριατικές ακτές της Ιταλίας μέχρι την Ιωνία και τα βόρεια σύνορα της Αφρικής. «Υπήρχαν δύο υδάτινες δεξαμενές. Μία πάνω από τη Λιβύη και μία πάνω από την Ισπανία και δια τούτο πολλά ζώα από την Αφρική ερχόντουσαν σε μας, στη χώρα τη δική μας. Περίπου 11 με 12 εκατ. χρόνια που έχουμε τον πρωτάνθρωπο, τότε υπήρχαν ζώα που σήμερα έχουμε τους απογόνους τους» είπε, φέρνοντας ως παραδείγματα τους ελέφαντες, τους ιπποπόταμους και τους… ρινοκέροντες.\nΕν συνεχεία ο Ησ. Κωνσταντινίδης της απηύθυνε το ερώτημα σχετικά εάν υπήρχε και τι γνωρίζει για την αλληλοδιαδοχή κατακλυσμού – πυρός, δηλαδή κατακλυσμού από νερό από τη μία και από την άλλη ολοκαύτωμα, με τη Β. Στεργιοπούλου να απαντά ότι αυτό «υφίσταται, λέγεται». Συνεχίζοντας την απάντησή της η θρησκειολόγος επισήμανε την «προσωποποίηση των φυσικών και γεωλογικών φαινομένων» μέσω των τριών εκατόγχειρων αρχικά και μετέπειτα των 50 γιγάντων. «Και μάλιστα ένας από αυτούς τους 50 γίγαντες, ο Κλυτίος, εφονεύθη υπό του Ηφαίστου ή της Εκάτης διά δέσμης φωτεινών δαυλών. Κι αν αυτό δεν σημαίνει ακτινοβολία, λέιζερ, πείτε το…» επισήμανε.\nΕΜΕΙΣ και στο βάθος Χρυσή Αυγή\nΟ Ησ. Κωνσταντινίδης παρουσίασε το ημιυπόγειο στην οδό Σούτσου του Κολωνακίου ως «πολυχώρο πανελληνισμού», στον οποίο λειτουργεί «βιβλιοπωλείο των Ελλήνων με εθνωφελή βιβλία που θα επανελληνίσουν». Η παρουσίαση όμως του αρθρογράφου της «Ελεύθερης Ωρας» είναι ελλιπής, αφού ο σκοπός λειτουργίας του Ελλήνιον ξεπερνά κατά πολύ τα αρχαιοπρεπή σεμινάρια για λόγους πατριωτικής ανάνηψης με ομιλητές όπως ο Κ. Πλεύρης. Συγκεκριμένα, ο «πολυχώρος» φαίνεται να αποτελεί εθνικιστικό θερμοκήπιο ζύμωσης και «στρατολόγησης» νέων μελών από την πολιτική κίνηση του Κ. Πλεύρη ΕΜΕΙΣ (Ενωτικό Μέτωπο Ελληνικής Ιδεολογίας Συμπατριωτών), προκαλώντας ερωτήματα για το αν ο Αδ. Γεωργιάδης γνώριζε για τις λοιπές «επιμορφωτικές» δραστηριότητες της Β. Στεργιοπούλου.\nΤο σταθερό τηλέφωνο επικοινωνίας στην μπροσούρα του Ελλήνιον παραπέμπει στον εκδοτικό οίκο Αρχύτας ΙΚΕ. Σύμφωνα με την πράξη ίδρυσης που είναι αναρτημένη στο Γενικό Εμπορικό Μητρώο (ΓΕΜΗ), η εταιρεία συστάθηκε τέλη Μαρτίου του 2017 και ανήκει κατά το ήμισυ στον Χρήστο Κοσιώρη και στη Σοφία Σιμιγδαλά. Αξιοσημείωτο δε πως όταν καλέσαμε για να πληροφορηθούμε λεπτομέρειες μας απάντησαν ότι το τηλέφωνο είναι ιδιωτικό χωρίς να παραδεχτούν πως πρόκειται για εκδοτικό οίκο.\nΟ Χρ. Κοσιώρης, ταξίαρχος εν αποστρατεία και εκ των ομιλητών στα σεμινάρια του «πολυχώρου», είναι ιδρυτικό στέλεχος του ΕΜΕΙΣ, ενώ συμμετείχε στη φιλοχουντική ΕΠΕΝ και κατόπιν στην Πρώτη Γραμμή του Κ. Πλεύρη. Συνιδρυτής της ακροδεξιάς κίνησης του τεταρτοαυγουστιανού πολιτευτή και ο Τάσος Συμιγδαλάς, ο οποίος επίσης «διδάσκει» στο Ελλήνιον. Δηλώνει εκδότης και εμπορικός διευθυντής του εκδοτικού οίκου Ηλεκτρον, ο οποίος έχει ίδια διεύθυνση με το δικηγορικό γραφείο του Κ. Πλεύρη. Πολύ δραστήριος στα social media, έχοντας αναρτήσει πάμπολλες φωτογραφίες με βουλευτές και μέλη της Χρυσής Αυγής. Επίσης, παρουσιάζει διαδικτυακή εκπομπή με τίτλο «Επανελλήνισις», γνωστοποιώντας τη σύμπραξη του άλλοτε άσπονδου εχθρού της Χρυσής Αυγής Κ. Πλεύρη με τον Νίκο Μιχαλολιάκο.\n«Η φωτογραφία δείχνει ποιοι είναι διατεθειμένοι να πνίξουν το χθες, να το αφήσουν παραπέρα. Χωρίς αρχηγισμούς. Θα υπάρξουν αμοιβαίες υποχωρήσεις. Είναι πολύ βασικό να γνωρίζουμε όλοι μας ότι από κάπου πρέπει να γίνει αυτή η αρχή» λέει στην εκπομπή του ο Τ. Σιμιγδαλάς, λανσάροντας τον εθνικιστικό αρραβώνα μεταξύ Πλεύρη και Μιχαλολιάκου με αφορμή την κοινή φωτογράφισή τους σε ομιλία του υπόδικου γραμματέα της νεοναζιστικής οργάνωσης πριν από έναν μήνα. Περιγράφει δε τους Κ. Πλεύρη και Ν. Μιχαλολιάκο ως «δύο καθαρόαιμους εθνικιστές» με μικρές ιδεολογικές αποκλίσεις, τονίζοντας ότι αν ο Κ. Πλεύρης ηγούνταν της Χρυσής Αυγής «ενδεχομένως να μην είχαν γίνει κάποια λάθη». Ισως με τη φράση αυτή να αναφερόταν στις δολοφονίες των Φύσσα και Λουκμάν και στις αμείωτες φασιστικές επιθέσεις. Να σημειωθεί ότι πριν από τις εκλογές του Ιουνίου του 2012 ο αντικομμουνιστής Κ. Πλεύρης προέτρεπε τους τηλεθεατές του να ψηφίσουν «χίλιες φορές Παπαρήγα, παρά Μιχαλολιάκο».\nΑμετανόητοι και πικραμένοι\nΜία από τις λίγες αναρτήσεις της ιστοσελίδας του εθνικιστικού σχήματος αφορά τον Αδ. Γεωργιάδη. Με εμφανείς ενδείξεις δυσαρέσκειας για όσα κάποτε φέρονται να τους ένωναν, το πρώην μέλος της ΕΠΕΝ Χρ. Κοσιώρης είχε επιτεθεί στις αρχές του 2017 στον Αδ. Γεωργιάδη, αφήνοντας αιχμές για την αναθεώρηση των αντισημιτικών απόψεων.\n«Το Ε.Μ.Ε.Ι.Σ δεν διαχωρίζει τους Ελληνες σε δεξιούς – αριστερούς – κεντρώους, ούτε σε φιλοσημίτες και αντισημίτες. Αν πρέπει οπωσδήποτε να υπάρξει κάποιος διαχωρισμός, αυτός δεν μπορεί να είναι άλλος από τον διαχωρισμό “Ελληνες και ανθέλληνες”.\nΟ αντιπρόεδρος της Νέας Δημοκρατίας κ. Αδωνις Γεωργιάδης θέλει να διαχωρίσει τους Ελληνες σε φιλοσημίτες και αντισημίτες. Είναι αναφαίρετο δικαίωμά του. Θα θέλαμε όμως να μας πληροφορήσει από πού τα έμαθε όλα αυτά τα σπουδαία για τους Ελληνες Εβραίους, για να μπορέσουμε και ΕΜΕΙΣ να ανανήψουμε και να δούμε το αληθινό φως που πηγάζει από τον σιωνισμό και όχι από την Ελληνορθοδοξία. Γιατί Ε.Μ.Ε.Ι.Σ. έχομε ως έμβλημά μας τον Ελληνισμό και την Ελληνορθοδοξία» σημειώνει στο αντισημιτικό μήνυμά του προς τον Αδ. Γεωργιάδη ο Χρ. Κοσιώρης και καταλήγει σε πιο προσωπικό ύφος λόγω της μεταβολής που παρατηρεί στον αντιπρόεδρο της αξιωματικής αντιπολίτευσης:\n«Ευχόμεθα στον κ. Γεωργιάδη να χαίρεται την καινούργια του, αληθινή κατ’ αυτόν, πίστη, που ο νέος θεός του θα τον βοηθήσει να καταλάβει αξιώματα. Δεν γνωρίζομε όμως πόση αξία θα έχουν αυτά, χάνοντας την ψυχή του. Ε.Μ.Ε.Ι.Σ είμεθα και παραμένουμε Ελληνες».


Live Up Ζώνη μέσης με σπειροειδή υποστήριξη, Αθλητιατρικά - Αδυνάτισμα | Sellis Bike\nΖωνη μεσης με σπειροειδη υποστηριξη\nΖώνη μέσης με σπειροειδή υποστήριξη.\nΖώνη μέσης με σπειροειδή υποστήριξη.Από το 2004, η LiveUp είναι ένα όνομα που βασικό στόχο έχει να προσφέρει σε κάθε ασκούμενο αθλητικό εξοπλισμό, αξεσουάρ γυμναστικής υψηλής ποιότητας, καθώς και τα εφόδια για να ακολουθήσει έναν υγιή τρόπο ζωής. Τα προϊόντα της χαρακτηρίζονται από καινοτόμο σχεδιασμό και αξιόπιστη κατασκευή. Η σειρά της LiveUp καλύπτει τις ανάγκες των αθλητών για είδη yoga, pilates, crossfit και φυσικά ασκήσεις ενδυνάμωσης.\nΕλαφριά για άνετη\nολοήμερη χρήση. Σταθεροί εξωτερικοί ιμάντες, από αριστερά προς τα δεξιά.\nΈξτρα σταθερότητα από εύκαμπτους σταθεροποιητές (μπανέλες) σπιράλ που\nυποστηρίζουν κατά μήκος την σπονδυλική στήλη. Παρέχει σταθερότητα για τα\nάτομα που πάσχουν από οσφυαλγία. Παρέχει ζεστασιά, υποστήριξη, ευελιξία\nκαι πιέζει το κάτω μέρος της πλάτης. Μειώστε την καταπόνηση που\nπροέρχεται από κινήσεις που προκαλούν πόνο στο κάτω μέρος της\nπλάτης, στους μύες, τους συνδέσμους, τους δίσκους και τις νευρικές\nρίζες. Ιδανικό για την πλάτη και τις αρθριτικές παθήσεις.


Επιστρέφει από Δευτέρα ο Δακτύλιος - Τι πρέπει να ξέρετε\nΚυριακή 11 Απρίλιος 2021, 21:05\nΑρχική News Επιστρέφει από Δευτέρα ο Δακτύλιος – Τι πρέπει να ξέρετε\nΕπιστρέφει από Δευτέρα ο Δακτύλιος – Τι πρέπει να ξέρετε\nΟ Οκτώβριος φεύγει με τον δακτύλιο να κάνε… πρεμιέρα στην Αθήνα την προσεχή Δευτέρα, 30 Οκτωβρίου.\nΜε μια μικρή καθυστέρηση το μέτρο θα τεθεί σε ισχύ από αυτή τη Δευτέρα. Η Κοινή Υπουργική Απόφαση δημοσιεύτηκε στο ΦΕΚ. Σύμφωνα με την ΚΥΑ, ο δακτύλιος στην Αθήνα θα ισχύσει μέχρι τις 20 Ιουλίου 2018.\nΔΙΑΒΑΣΤΕ ΕΠΙΣΗΣ: Μαυραγάνης: «Παράταση για τις ηλεκτρονικές κάρτες μέχρι 5 Νοεμβρίου»\nΑΚΟΜΑ: Θα μας τρελάνει ο Τσιρώνης: «Να γίνει νόμιμη η φαρμακευτική χρήση και της ηρωίνης!»\nΠροηγούμενο άρθροΑλλάζουν όλα στα διπλώματα οδήγησης – Όσα είπε ο υφυπουργός Υποδομών και Μεταφορών, Ν. Μαυραγάνης\nΕπόμενο άρθροΝεκρή η γυναίκα που έπεσε στις γραμμές του Ηλεκτρικού στα Κάτω Πατήσια


Bouru...Bouru...: Χατζηνικολάου προς Γιαννίκο: «Καλά ρε καλλιτέχνη, αφού ετοιμάζω REAL TV γιατί βγαίνω δωρεάν στο ALTER ;»\nΧατζηνικολάου προς Γιαννίκο: «Καλά ρε καλλιτέχνη, αφού ετοιμάζω REAL TV γιατί βγαίνω δωρεάν στο ALTER ;»\n«Καλά ρε καλλιτέχνη, αφού ετοιμάζω REAL TV γιατί βγαίνω δωρεάν στο ALTER ;» αναρωτήθηκε σημειώνοντας παράλληλα «αν συνεχίσω να δέχομαι τέτοιες επιθέσεις, εξυπνάδες και πονηριές αυτού του άθλιου είδους, θα σταματήσω από το δελτίο».\nΤέλος, ήταν αρκετά επιθετικός προσωπικά προς τον διευθύνοντας σύμβουλο του Alter,Κώστα Γιαννίκο σχολιάζοντας «Κάποιοι το έριξαν στα βράχια το κανάλι και κάνουν και πνεύμα… Πρόκειται για REAL ανεγκέφαλους… Η αξιοπιστία του είναι πάρα πολύ μειωμένη»\nΑναρτήθηκε από Bouru...Bouru... στις 12:02 μ.μ.\nΔΗΜΟΚΡΑΤΙΚΗ ΣΥΜΜΑΧΙΑ ΚΕΡΑΤΣΙΝΙΟΥ ΔΡΑΠΕΤΣΩΝΑΣ 24 Οκτωβρίου 2011 - 12:48 μ.μ.


Η Κενοδοξία ως αλλοιωτική δύναμη της ύπαρξης κατά τον ιερό Χρυσόστομο – Ιερός Ναός Αγίου Αχιλλίου\n1. Η οντολογική παρουσία της κενοδοξίας.\nΤο θέμα ερευνάται στο πλαίσιο της οντολογικής και υπαρξιακής πορείας. Για τον ι. Χρυσόστομο, η διαπαιδαγώγηση του χαρακτήρα γίνεται με την αναφορά του στη βάση της ύπαρξης, που είναι η «εικόνα του Θεού». Η άστοχη και καταστρεπτική πορεία του ανθρώπου, μπορεί να βρει την επαναγωγή της και να διασωθεί. Η αρνητική μορφή της κενοδοξίας αντιπαραβάλλεται με τη θετική προσφορά της αγωγής και μορφώσεως του ανθρώπου. Δεν είναι μια επιφανειακή αδυναμία ή αποτυχία του ανθρώπινου χαρακτήρα, αλλά παθητική μορφή ψυχοσωματικής διαταραχής, στην πορεία της κατά Χριστόν μορφωτικής αγωγής. Τα αποτελέσματα της διαταραχής αυτής είναι η διαίρεση του ενός Σώματος της Εκκλησίας, η διάσπαση της ενότητας της αγάπης, η αποκοπή της ψυχοσωματικής αρμονίας, γιατί η κενοδοξία «την έν σώμα εις πολλά διαιρούσαν μέλη και διασχίζουσαν την αγάπην;».\nΗ ψυχοπαθητική αυτή κατάσταση εκπηγάζει από την αποδοχή της αμαρτίας και επεκτείνεται σταδιακά στη σύνολη ύπαρξη, μέχρι και τα μύχια της ύπαρξης. Οπότε διαιρεί και υποδιαιρεί την ανθρώπινη φύση σε πολλά μέρη, αφού εξ ορισμού ανατρέπει τον οντολογικό χαρακτήρα της αγάπης. Το «ελεεινόν θέαμα», της παθητικής αυτής συνειδησιακής επιλογής, δημιουργεί στους ανθρώπους αντιθέσεις και αντιπαραθέσεις, πολλές φορές ανίατες ή δυσκολοθεράπευτες.\nΗ Χρυσοστομική σκέψη ταυτίζει την κενοδοξία με την εωσφορική δύναμη, γιατί «τοιούτον τι της κενοδοξίας ο πονηρός δαίμων εστίν». Δεν εξετάζει την κενοδοξία ως αρνητικό ηθοπλαστικό παιδαγωγικό μέσο, αλλά προσεγγίζει την άβυσσο της αμαρτίας αυτής ως διαστροφική ψυχοσωματική δυσαρμονία, η οποία μπορεί να θεραπευθεί εντελώς μόνο εάν επιλεγεί η αλλαγή πορείας και επιστροφή στο σώμα της ενότητας του Χριστού.\n2. Η πονηρία της κενοδοξίας.\nΟ Χρυσόστομος φέρνει ως εικόνα της δαιμονικής και πονηρής δύναμης της κενοδοξίας το πρόσωπο της ωραίας και νεαρής «εταίρας». Φαντασθείτε, λέγει, ένα δαίμονα που να έχει μεταμορφωθεί σε εταίρα, να έχει φορέσει διαδήματα, χρυσές ζώνες, λίθους χρυσούς και τίμιους, ιμάτια χρυσά και αρώματα, ώστε να αιχμαλωτίζει την ανθρώπινη ύπαρξη, για να την οδηγήσει στην υποταγή της. Η όλη παιδαγωγική του αναφορά στο παράδειγμα παρουσιάζει ψυχολογικά και διδακτικά το πάθος της κενοδοξίας, λαμβάνοντας τις παραστάσεις από την αρχαία εποχή της Βίβλου, εμπνεόμενος και από το παράδειγμα του Ιωσήφ με τη γυναίκα του Πετεφρή (γ’ επιστολή ί. Χρυσοστόμου προς Ολυμπιάδα § 12 και 13).\nΑφού λοιπόν ξεγελάσει με τα εξωτερικά κοσμήματα, τα στολίδια και την ομορφιά της τον περαστικό άνθρωπο, οδηγώντας τον στο διαμέρισμά της. Φαντασθείτε, λέγει, τί τρόμος θα τον κυριεύσει όταν πετάξει όλα της τα στολίδια από πάνω της και παρουσιάσει τον πραγματικό εαυτό της του κατάμαυρου και άγριου δαίμονα. Αν καταλάβουμε την ηθοποιία και την παγίδα της σκηνοθεσίας, τότε δύσκολα θα ξεμπλέξουμε από τα δίχτυα της, γιατί: «μέλι γαρ αποστάζει από χειλέων γυναικός πόρνης» (Παρ. 5, 3). Η ηθοποιία αυτή έδειχνε μια εικόνα ανθρώπου, που στηρίζεται όχι στο κάλλος της ψυχής, αλλά στην απομόνωση της σωματικής ομορφιάς από τον ψυχικό και πνευματικό πλούτο της προσωπικότητας.\nΜε την «επέραστο όψι», που σαγηνεύει τις εγωκεντρικές δυνάμεις του ανθρώπου, προσπαθεί να αποδεσμεύσει την ύπαρξή του από την αγάπη του Θεού. Η ύπαρξη, αφού στηριχθεί με τη δική της βούληση στις προσωπικές της δυνάμεις, χάνει την προσωπική της υπόσταση. Εδώ, πολύ ορθοπαιδαγωγικά, ο Χρυσόστομος τονίζει την ελευθερία της επιλογής της ύπαρξης, σε αντίθεση με τον απόλυτο προορισμό που αναπτύχθηκε στη δυτική σκέψη.\nΗ έξοδος της ύπαρξης από τη διαλογική περιοχή της συνάντησης του Εγώ με το Εσύ, μέσω της αγάπης του Θεού, εμφανίζει την ύπαρξη ως αριθμητική μονάδα ή σε απλή επιβίωση ή σε απρόσωπη μάζα, που κινείται στο χώρο της αβεβαιότητας, με όλα τα επώδυνα της επικυριαρχίας των φθοροποιών βιολογικών στοιχείων, από τη φθορά στον αιώνιο θάνατο.\n3. Η ηθική αταξία ως αποτέλεσμα δυσαρμονίας της ύπαρξης.\nΗ Χρυσοστόμια παιδαγωγική σκέψη χρησιμοποιεί τις αρνητικές εικόνες που εμφανίζει «ο δαίμων της κενοδοξίας», ώστε με διδακτικό τρόπο να οδηγήσει στη φανέρωση του οντολογικού περιεχομένου της ύπαρξης, δίχως να παραμερίζει την ηθικολογία.\nΟ άνθρωπος ως «κατ’ εικόνα Θεού» μπορεί να κινείται στο χώρο και το επίπεδο του Θεού, ώστε οι πράξεις και ενέργειές του, ήθος και ηθική, να κάνουν εμφανή την παρουσία του Θεού. Η Χρυσοστόμια σκέψη δεν κινείται στο στείρο μοραλισμό, αλλά αποκαλύπτει τον «έσω άνθρωπο της καρδίας». Επειδή η άνεση και η αργία καταστρέφουν τους περισσότερους ανθρώπους, ο Θεός κατέστησε τη ζωή μας «παιδευτήριο», και την ανέμειξε με μέριμνα, μόχθο και βάσανα, ώστε να τιμωρείται «το επαναστατικό και υπερήφανο φρόνημα της σκέψεώς μας» (Ρ.G. 55, 119). Η προσπάθεια της Χρυσοστόμιας παιδαγωγίας είναι να συνδεθεί ο άνθρωπος μέσω της πίστης στην κοινωνία της αγάπης του Χριστού, που ολοκληρώνεται στο μυστήριο της Θείας Ευχαριστίας. Ο προστάτης αυτός των Γραμμάτων και των Τεχνών, έχει χαρακτηρισθεί ως Doctor Eucharisticus, γιατί μέσω αυτού του μυστηρίου της αγάπης, της θυσίας και της ολοκλήρωσης, ο άνθρωπος μετέχει στην πηγή των αέναων, όχι μόνο διά βίου αλλά αιώνια.\nΟ Χρυσοστομικός έλεγχος ήταν γνωστός στην εποχή του, αλλά και σε όλους όσους γνωρίζουν γιατί πέθανε στην εξορία. Καυτηρίαζε τις αρνητικές εκφράσεις του δημόσιου βίου επωνύμων και απλοϊκών, για να αποκαλύψει την απαίδευτη πορεία των ανθρώπων προς την εύκολη οδό της αμαρτίας, να διαπιστώσει την αλλοίωση της κάθε ύπαρξης και να προσφέρει τη δυνατότητα θεραπείας στο μυστήριο της Εκκλησίας. Η μέριμνά του ως υπεύθυνου παιδαγωγού, είχε επιρρίψει περισσότερο την ευθύνη της στους «νεοσσούς». Τονίζει ότι η ηθική ακεραιότητα του ανθρώπου βοηθεί στην αποκατάσταση της προσωπικότητας, που διαχέεται και αλλοιώνεται με τη διαστροφή της εναλλαγής των σωματικών μίξεων. Η σωματική ολοκλήρωση και ένωση ανάμεσα στα δύο φύλα εκφράζει τη φανέρωση των προσώπων, που είναι ανεπανάληπτα και δεν επιδέχονται τις ηθικοδιαστροφικές παραλλαγές, ως δήθεν δυνατότητα μεγαλύτερης αισθησιακής απόλαυσης.\nΑναλύοντας την περίπτωση της «φαύλης» γυναίκας, θέτοντας την σε αντιπαράθεση με το πάθος της κενοδοξίας, καταλήγει ότι υπάρχει ένα «φανταστικό», το οποίο ωθεί τον άνθρωπο στη νομιζόμενη ολοκλήρωση της προσωπικότητάς του. Στην πραγματικότητα, χάνει την προσωπικότητα της υπόστασής του και η απόλαυση της ηδονής μετατρέπεται σε οδύνη καταθλιπτική. Η φαντασίωση που καταλαμβάνει την ύπαρξη όταν αποστασιοποιείται από τον παιδαγωγικό νόμο του Δημιουργού, είναι σαν την ψευδαίσθηση των καρπών των Σοδόμων.\nΗ επιφάνεια των καρπών αυτών είναι ωραία και στιλπνή και φαίνονται γεροί και νωποί. Μόλις, όμως, πάρεις στα χέρια σου για παράδειγμα ένα ρόδι ή μήλο, αμέσως θα αισθανθείς να υποχωρεί στο χέρι σου και όταν σπάσει ο φλοιός, θα χωθούν τα δάκτυλά σου στη σκόνη και στη στάχτη που έχει μέσα. Ακριβώς ένα τέτοιο πράγμα είναι η κενοδοξία. Η παιδαγωγική αυτή εικόνα φανερώνει το πόσο «επέραστη» είναι η αμαρτία, η οποία ορίζεται ως μια πραγματικότητα που ο άνθρωπος πριν από την αμαρτία, την εκλαμβάνει ως «μεγάλη και θαυμαστή», όμως μετά την αμαρτία είναι ανύπαρκτη, αλλοιωμένη, φανταστική και υποκρινόμενη. Αυτή η ψυχοσωματική αναταραχή περιγράφεται και στη Βίβλο, μετά την παρακοή των πρωτοπλάστων.\nΗ Χρυσοστομική εμβάθυνση στην ανθρώπινη ύπαρξη, υπερπηδά τα γνωστά πλαίσια της εξωτερικής επίφασης, για να επισημάνει τη ρίζα του κακού, ώστε ευνόητα να αποδείξει την κενοδοξία ως απαράδεκτη κατάσταση για την ομαλή διαμόρφωση της ύπαρξης.\nΑλέξιος Π. Παναγόπουλος, Στοιχεία Παιδαγωγικής ανθρωπολογίας ιερού Χρυσοστόμου, εκδ. Νεκτ. Παναγόπουλος, σ.39-43


Σαββατοκύριακο 19-20 Σεπτεμβρίου 2015\n19-09-2015 | 4:00πμ\nΥΔΡΟΧΟΟΣ: Τα γεγονότα της εβδομάδας θα συνδεθούν άμεσα με την υλική και τη συναισθηματική σας ασφάλεια και το πώς αυτή θα καλυφθεί. Πρέπει να…\nΜε την Αφροδίτη σε τρίγωνο με τον Ουρανό στις 23, μεταδώστε την καλή σας διάθεση στο περιβάλλον, αφήστε την καρδιά σας να σας καθοδηγεί και με αυτόν τον τρόπο μοιραστείτε ευχάριστες στιγμές. Οι δεσμευμένοι θα επιτύχετε πολύ καλή επικοινωνία με τον σύντροφό σας, οπότε εκμεταλλευτείτε την παρούσα κατάσταση για να αφουγκραστείτε από κοινού τις ανάγκες και τις επιθυμίες του καθενός σας, γιατί μόνο έτσι θα καταλάβετε τη σημαντικότητα της υπάρχουσας σχέσης σας. Οι προσωπικές και ιδιαίτερες στιγμές που θα περάσετε μαζί θα είναι η αιτία να απελευθερωθούν τα συναισθήματά σας και να βαδίσετε από δω και πέρα με ερωτική σύμπνοια. Εξάλλου το έτερόν σας ήμισυ θα είναι δίπλα σας και με τη στάση του θα σας δίνει την ασφάλεια που χρειάζεστε. Επιβάλλεται να δείξετε κι εσείς με τη σειρά σας πόσο ενδιαφέρεστε για το άτομό του.\nΜε τον Πλούτωνα σε ορθή πορεία στον Αιγόκερω και τον Αρη στην Παρθένο από τις 25, μια ριζική αναθεώρηση στον τρόπο με τον οποίο θα επικοινωνείτε μεταξύ σας κρίνεται απαραίτητη, γι’ αυτό παρακάμψτε τα αυτονόητα και μιλήστε περισσότερο μεταξύ σας αρχίζοντας να εκφράζετε με λόγια αυτά που πραγματικά αισθάνεστε. Οι φίλοι σας θα βρίσκονται στο πλευρό σας για να βγείτε έξω μαζί τους και να διασκεδάσετε, ώστε να απομακρυνθείτε έστω και για λίγο από το στρες της καθημερινότητας. Βέβαια δεν θα λείψουν οι προβληματισμοί σε ό,τι αφορά την προσωπική σας ζωή, αλλά όσες σχέσεις σας στηρίζονται σε γερές βάσεις δεν έχουν να κινδυνέψουν από τίποτα.\nΚΡΙΟΣ: Χτίστε τη ζωή σας έτσι που να ταιριάζει περισσότερο στις ανάγκες σας και να σας επιτρέπει να εκφράζετε τον εαυτό σας, χωρίς να ξεπερνάτε τα όρια και τις αντοχές όσων βρίσκονται δίπλα σας. Οι δεσμευμένοι αναθεωρήστε τις έννοιες του εγώ και του εσύ για να βρείτε τις χαμένες ισορροπίες σας. Αποτραβηχτείτε από τα κοινά και χαρείτε τη συντροφιά των αγαπημένων προσώπων σας. Μέσα από τις πραγματικές σχέσεις σας και τα αγαπημένα σας άτομα θα έχετε την ενίσχυση που θέλετε για να επιτύχετε τους στόχους σας. Θα ακούσετε ενδιαφέροντα πράγματα που θα σας ανοίξουν καινούργιους δρόμους και θα αποκτήσετε την υποστήριξη των φίλων σας, κάτι που τον τελευταίο καιρό ζητούσατε διακαώς.\nΤΑΥΡΟΣ: Ξεκινήστε μια συνεργασία ή να βάλετε μπροστά έναν από τους στόχους σας. Φανείτε συνεπείς και προνοητικοί τις στιγμές που μπορείτε και περιορίστε τις καθημερινές σπατάλες. Τα συμφέροντά σας έχουν δεχτεί ήδη μια επίθεση κι έτσι υποχρεώνεστε να κάνετε μερικές απαραίτητες μεταρρυθμίσεις. Πρέπει να αγωνιστείτε για να φτάσετε σε ένα θετικό αποτέλεσμα και κυρίως να σκεφτείτε έξυπνα στις διαπραγματεύσεις που θα προκύψουν. Μια που ούτε η κούραση ούτε το άγχος θα είναι λίγα, οργανώστε τον χρόνο σας, ώστε να τακτοποιήσετε τις εκκρεμότητές σας μία μία και οριστικά. Μη βιαστείτε να κάνετε επενδύσεις εκεί όπου η φαντασία σας καλπάζει. Απαιτείται περισσότερη εγρήγορση για να καλύψετε τις πληγές του παρελθόντος.\nΔΙΔΥΜΟΙ: Οι βασικοί τομείς της ζωής σας, όπως τα επαγγελματικά, τα συναισθηματικά, το περιβάλλον και οι στόχοι σας, θα βρίσκονται σε φάση αντίθεσης ή αμφισβήτησης από εσάς. Αφήστε τον χρόνο να δουλέψει για εσάς και δεχτείτε τις αλλαγές που θα γίνουν, οι οποίες θα είναι μοιραίες και αναπόφευκτες. Αναθεωρήσεις, αλλαγές, επέκταση και έντονη δράση θα είναι τα χαρακτηριστικά της εβδομάδας. Οι ανταγωνισμοί που θα υπάρχουν θα αναζωπυρώσουν κάποιες κοινωνικές σχέσεις σας που είχαν ατονήσει τον τελευταίο καιρό. Οι διαφωνίες και οι διαφορές ανάμεσά σας θα γεφυρωθούν, παρότι οι άλλοι θα συνεχίζουν να έχουν μεγαλύτερη δύναμη επιρροής από εσάς. Μην υποτιμήσετε τις δυνατότητές τους και μην αγνοήσετε τα αιτήματά τους. Μεταξύ απόρριψης και υποτέλειας προτιμήστε τις ειλικρινείς συζητήσεις με φίλους και αγαπημένα πρόσωπα.\nΚΑΡΚΙΝΟΣ: Αποφύγετε όσους σας ενοχλούν και εκτιμήστε εκείνους που με ειλικρινή αισθήματα για το πρόσωπό σας είναι πρόθυμοι να σας βοηθήσουν. Η ώριμη σκέψη θα σας βοηθήσει να πάρετε σωστές αποφάσεις. Ενδιαφερθείτε περισσότερο για τις προσωπικές σχέσεις σας. Επικοινωνήστε με τα αγαπημένα σας πρόσωπα, αφιερώστε τους χρόνο και ενδιαφερθείτε για τα προβλήματά τους. Παράλληλα η συναισθηματική σας ζωή θα αρχίσει να βελτιώνεται κάνοντάς σας ακόμα πιο γοητευτικούς και εγκάρδιους, ενώ θα κινήσετε το ενδιαφέρον του προσώπου που σας ενδιαφέρει. Πρέπει να είστε προσεκτικοί και προνοητικοί, γιατί ο επαγγελματικός τομέας σας είναι ικανός να σκιάσει τον συναισθηματικό και αυτό θα έχει ως συνέπεια να αγχωθείτε και να γεμίσετε προβληματισμούς. Ηρεμήστε και χαλαρώστε όσο έχετε αυτή την πολυτέλεια.\nΛΕΩΝ: Τέλος παίρνουν οι παρανοήσεις και οι παρεξηγήσεις που προκλήθηκαν στον επαγγελματικό και τον οικογενειακό χώρο και σας αφήνεται ανοιχτός ο δρόμος για να αποκαταστήσετε τις σχέσεις σας και να διορθώσετε τα λάθη που κάνετε σε αυτές. Αποφύγετε να παίξετε το θύμα με τα συναισθήματά σας και βελτιώστε τις σχέσεις σας σε κάθε επίπεδο. Οι συνεργάτες σας δείχνουν έτοιμοι να σας ακολουθήσουν, γι’ αυτό μη τα χαλάσετε όλα παίρνοντας αποφάσεις χωρίς τη συγκατάθεσή τους. Ξεκολλήστε από εργασιακά θέματα και περάστε όμορφες ώρες με τον σύντροφό σας, τους φίλους σας και τα αγαπημένα σας πρόσωπα. Ενδέχεται να προκύψουν κέρδη από τις συναλλαγές σας, αλλά πρέπει να προσέξτε καταστάσεις που θα αυξήσουν το άγχος σας. Δημιουργήστε κάτι αισθητικά όμορφο και δεχθείτε την πολύτιμη βοήθεια ενός συνεργάτη της εμπιστοσύνης σας.\nΠΑΡΘΕΝΟΣ: Αυξήστε την παραγωγικότητά σας και βρείτε λύσεις στα καθημερινά ζητήματα, αποφεύγοντας παράλληλα να αναλάβετε καινούργιες υποχρεώσεις. Προσέξτε τις οικονομικές συναλλαγές σας, γιατί οποιαδήποτε κίνηση ή αγορά γίνει και δεν έχει μελετηθεί σωστά θα επιβαρύνει σημαντικά τον προϋπολογισμό σας και θα είναι δύσκολο να τον εξισορροπήσετε πάλι. Τα εμπόδια και τα έξοδα που θα προκύψουν από τον εργασιακό χώρο θα είναι περισσότερα από αυτά που υπολογίζατε. Πάρτε εγκαίρως τα μέτρα σας λαμβάνοντας υπόψη την παρούσα κατάσταση και διώχνοντας κάθε δυσάρεστη σκέψη από το μυαλό σας. Δώστε περισσότερη έμφαση στον ρομαντισμό, στη δημιουργικότητα και στο αποτέλεσμα. Φροντίστε να δημιουργήσετε φιλική ατμόσφαιρα με τα άτομα που αγαπάτε και ενδιαφέρεστε πραγματικά γι’ αυτά.\nΖΥΓΟΣ: Δώστε στις σκέψεις σας μια ορισμένη κατεύθυνση και μην αφήσετε τίποτα να εμποδίσει την υλοποίησή των σχεδίων σας. Χρειάζεται να δράσετε άμεσα και αποτελεσματικά. Τα άτομα του περιβάλλοντός σας μπορούν να σας βοηθήσουν να βάλετε κάποια πράγματα σε τάξη, οπότε μην αφήσετε ανεκμετάλλευτες τις ευκαιρίες που θα σας προσφερθούν. Ξανακερδίστε τη θέση σας στον χώρο όπου κινείστε. Προβλέπεται να είστε πολύ ελκυστικοί και να έχετε πολλές γνωριμίες με ενδιαφέροντα άτομα. Προσπαθήστε να μην είστε υπεροπτικοί, γιατί η αλαζονεία δεν θα σας βοηθήσει να βρείτε το κατάλληλο για εσάς άτομο. Αλλάξτε νοοτροπία για να δημιουργήσετε ένα νέο μοντέλο για την ερωτική σας ζωή. Αν το κενό που αισθάνεστε, λόγω της έλλειψης σχέσης, είναι μεγάλο και νιώθετε να πνίγεστε, σίγουρα ήρθε η ώρα να αλλάξετε τα πράγματα.\nΣΚΟΡΠΙΟΣ: Μπορεί μέχρι τώρα να επιζητούσατε τη χαρά της ανεξαρτησίας, όμως ήρθε ο καιρός να την περιορίσετε και να την αντικαταστήσετε με τη χαρά που θα σας δώσει ένας νέος έρωτας. Οπως και να ‘χει, οι ευκαιρίες για να δώσετε περισσότερο χρώμα και ένταση στην ερωτική ζωή σας θα είναι αρκετές. Από εσάς θα εξαρτηθεί τι θα κάνετε για να επωφεληθείτε και να εκμεταλλευτείτε τις παρούσες συνθήκες. Ισως παραξενευτείτε και οι ίδιοι με την επιθυμία που θα νιώσετε να κάνετε μια σχέση, αλλά αυτό που θα σας οδηγήσει να δραστηριοποιηθείτε περισσότερο ερωτικά είναι πως υπάρχει ένα κομμάτι της ζωής σας που πρέπει να καλύψετε και είναι παραμελημένο. Δεν αποκλείεται εσάς τους δεσμευμένους,να σας ταρακουνήσουν μερικά γεγονότα και να συμβάλουν στο να επανεκτιμήσετε κάποια πράγματα στη σχέση σας.\nΤΟΞΟΤΗΣ: Στην προσπάθειά σας να βελτιώσετε κάποια πράγματα που σας ενοχλούν προσέξτε να μην μπερδέψετε τις παλιές με τις νέες τακτικές που πρέπει να ακολουθήσετε. Δημιουργήστε ένα κλίμα εμπιστοσύνης με τον σύντροφό σας για να υπάρξουν πολλές θετικές εξελίξεις στο μέλλον. Είναι ολοφάνερο ότι δεν θέλετε να αγγίξετε κάποια κακώς κείμενα στη σχέση σας, με σκοπό να διατηρήσετε τις ισορροπίες, αλλά είναι απαραίτητο να ξεκαθαρίσετε αυτά που έχουν συσσωρευτεί μέσα σας και σα;ς πιέζουν. Μη φοβάστε να το κάνετε, γιατί το ζητούμενο στην παρούσα φάση είναι να μπουν κάποια πράγματα στη θέση τους και να ξεπεραστεί ό,τι μπορεί θυμίζει μάχη ανάμεσά σας. Οι σωστές εξηγήσεις είναι σίγουρο ότι θα κατευνάσουν τα νεύρα και των δυο σας κι έτσι οι μέρες που θα ακολουθήσουν μπορούν να γίνουν για εσάς ένας μήνας του μέλιτος.\nΑΙΓΟΚΕΡΩΣ: Δεν θα λείψουν οι προβληματισμοί και τα διλήμματα γύρω από τον οικονομικό τομέα σας. Οι πιθανότητες ενίσχυσής του θα είναι αρκετές για να μπορέσετε να καλύψετε τις σχετικές ανάγκες σας. Μπορεί τα εμπόδια να μη λείψουν, αν όμως λάβετε τα μέτρα σας και δεν παρασυρθείτε από τον ενθουσιασμό της στιγμής, ακόμα και κάποιες συζητήσεις θα δώσουν φτερά στα όνειρά σας. Μην ασχοληθείτε καθόλου με ένα συνεργάτη σας που θα αθετήσει τις υποσχέσεις του. Μην πεισμώνετε με ανθρώπους που βρίσκονται δίπλα σας και σας αγαπούν βγάζοντας στην επιφάνεια τον χειρότερο εαυτό σας. Οι σχέσεις σας έχουν ήδη μειωθεί και τα άτομα που σας αρέσει να βλέπετε και να ακούτε είναι λίγα, οπότε μην τα χάσετε και αυτά. Πρέπει να κάνετε ό,τι μπορείτε για να μη φτάσετε ψυχικά και σωματικά στα όρια της εξάντλησης, επειδή επιθυμείτε διακαώς να πετύχετε τους στόχους σας.\nΥΔΡΟΧΟΟΣ: Τα γεγονότα της εβδομάδας θα συνδεθούν άμεσα με την υλική και τη συναισθηματική σας ασφάλεια και το πώς αυτή θα καλυφθεί. Πρέπει να προσέξετε τα διάφορα παιχνίδια που παίζονται γύρω σας και να επιστρατεύσετε όσα αποθέματα δύναμης έχετε για να βγείτε νικητές στις καταστάσεις. Καταπολεμήστε την ασάφεια και αποφύγετε να φορτωθείτε κοινωνικές υποχρεώσεις που δεν αντέχετε. Μην αγνοείτε τα σήματα κινδύνου που σας κάνουν φίλοι και αγαπημένα πρόσωπα. Πάψτε να πιστεύετε ότι είστε υπεράνθρωποι, γιατί ενδεχομένως να γευτείτε μια ήττα που δεν θα σας αρέσει. Υπολογίστε το κόστος που θα έχει στην ψυχολογία σας το να χάσετε κάποιες από τις σχέσεις σας πριν προβείτε στις επόμενες κινήσεις σας. Μπορεί να είστε κοινωνικοί και επικοινωνιακοί, αλλά όσο περνούν τα χρόνια οι σχέσεις αλλάζουν.\nΙΧΘΥΕΣ: Η φυσική σας κατάσταση αυτή τη στιγμή είναι καλή κι έτσι πρέπει να τη διατηρήσετε. Επιμεληθείτε τη, γιατί μπορεί να γίνει ακόμα καλύτερη. Επειδή όμως σημαντικό ρόλο παίζει και η ψυχική σας κατάσταση, δεν πρέπει να την αφήσετε να είναι ευάλωτη, αλλά να την προσέχετε περισσότερο. Τα προβλήματα του επαγγελματικού σας χώρου ενδέχεται να σας οδηγήσουν σε διαφωνίες με τους συνεργάτες σας. Αν τα πράγματα σας εγγυώνται μια σίγουρη πορεία, μην αρνηθείτε την ευκαιρία της αλλαγής. Ισως κάποιοι να μην είναι πρόθυμοι να σας ακολουθήσουν, αλλά εσείς μην πτοηθείτε. Δεν το κάνουν για κάποιο συγκεκριμένο λόγο, αλλά γιατί πραγματικά δεν μπορούν να τα καταφέρουν. Με αργά βήματα και σωστή διαχείριση θα πετύχετε οικονομική ανάκαμψη και κέρδος που θα πηγάζει μέσα από δραστηριότητες που θα σας ικανοποιούν.


Ανθρώπινος σκελετός βρέθηκε στη θέση «Βότση» στην Αλόννησο - Sporades TV-ΣΚΙΑΘΟΣ, ΣΚΟΠΕΛΟΣ ,ΑΛΟΝΝΗΣΟΣ,ΣΠΟΡΑΔΕΣ- ΕΝΗΜΕΡΩΣΗ, ΕΙΔΗΣΕΙΣ-SPORADESNEWS-SPORADESTV\nΣτην θέση Βότση στην Αλόννησο βρέθηκε σήμερα το πρωϊ ένας ανθρώπινος σκελετός. Κινητοποιήθηκε αστυνομία και λιμεναρχείο και ξεκίνησαν οι έρευνες για να διαλευκανθεί το μυστήριο. Η είδηση προκάλεσε αναστάτωση στην μικρή κοινωνία του νησιού και αναμένονται τα αποτελέσματα των ερευνών για να διαλευκανθεί η υπόθεση.\nΟ σκελετός σύμφωνα με πληροφορίες της βρέθηκε από τα συνεργεία εργατών σε οικοδομή, όταν έσκαψαν για τις σωληνώσεις αποχέτευσης και αμέσως ειδοποιήθηκε η αστυνομία. Ο σκελετός βρέθηκε μέσα στον λάκο που είχε ανοιχθεί για την εγκατασταθεί το σύστημα αποχέτευσης αλλά οι εργασίες στην οικοδομή είχαν εγκαταλειφθεί πολλά χρόνια και πριν λίγες ημέρες έγινε επανέναρξη.\nΆμεσα θα γίνουν εξετάσεις dna για να διαπιστωθεί εάν πρόκειται για έναν 54χρονο άντρα, ο οποίος εξαφανίστηκε τον Σεπτέμβριο του 2013 στην Αλόννησο ο οποίος παραθέριζε σε φιλικό του σπίτι κοντά στην περιοχή που βρέθηκε ο σκελετός.\nΣύμφωνα με τα μέχρι τώρα στοιχεία, ο 54χρονος πήγε στην Αλόννησο για διακοπές από το Ηράκλειο Κρήτης, . Στην Αλόννησο έφτασε παρέα με φίλο του και φιλοξενήθηκε σε φιλικό τους σπίτι.\nΈνα μεσημέρι έφυγε από το σπίτι και δεν επέστρεψε. Η απουσία του προκάλεσε ανησυχία στους φίλους του, που τελικά δήλωσαν εξαφάνισή του στην Αστυνομία. Υπήρχε μάλιστα μαρτυρία ότι ο 54χρονος άντρας εθεάθη σε αγροτική περιοχή κοντά στη «Στενή Βάλα» Αλοννήσου. Η περιοχή ερευνήθηκε όμως δεν εντοπίστηκε ίχνος του εξαφανισμένου. Η κινητοποίηση από εδάφους και αέρα ήταν μεγάλη.\nΟ 54χρονος δεν ήταν παντρεμένος και δεν αντιμετώπισε κάποιο ιδιαίτερο πρόβλημα υγείας. Ωστόσο είχε ψυχολογικά προβλήματα και βρισκόταν σε καθεστώς άγχους και στρες. Θα προηγηθούν οι εξετάσεις dna και στη συνέχεια από τα εγκληματολογικά εργαστήρια θα γίνει έρευνα για να διαπιστωθεί εάν ο θάνατος του ανθρώπου που ανήκει ο σκελετός προήλθε από εγκληματική ενέργεια ή έπεσε στον όχτο που οδηγεί από τη θέση Βότση στη Στενή Βάλα.\nΠΑΡΟΥΣΙΑΣΗ ΤΟΥ ΔΗΜΟΥ ΑΛΟΝΝΗΣΟΥ ΩΣ ΠΡΟΤΥΠΟΥ ΑΝΑΠΤΥΞΗΣ ΣΤΟ ΕΠΕΤΕΙΑΚΟ ΣΥΝΕΔΡΙΟ ΤΟΥ ΕΠΙΜΕΛΗΤΗΡΙΟΥ ΜΑΓΝΗΣΙΑΣ\nΟργανωμένη συμμετοχή του Δήμου Αλοννήσου στην έκθεση της Βαρσοβίας Grecka Panorama 2019\nΤουλάχιστον 19 νεκροί σε ανταλλαγή πυροβολισμών μεταξύ φερόμενων μελών καρτέλ\nΔεν επιτρέπεται σχολιασμός στο Τουλάχιστον 19 νεκροί σε ανταλλαγή πυροβολισμών μεταξύ φερόμενων μελών καρτέλ


Erodate.gr - Γνωριμίες ενηλίκων Thessaloniki, Θεσσαλονίκη\nΗ συμπρωτεύουσα δε θα μπορούσε παρά να αποτελεί μια από τις πιο ερωτικές πόλεις της Ευρώπης. Μια βόλτα δίπλα στη θάλασσα ένα όμορφο βράδυ κάτω από το φως του φεγγαριού θα ξελόγιαζε τον καθένα, ειδικά όταν μιλάμε για την πόλη με τις ομορφότερες γυναίκες στην Ελλάδα. Η Θεσσαλονίκη είναι ιδιαίτερα ερωτική, και αυτό δεν είναι τυχαίο. Η σεξουαλικότητα και ο ερωτισμός που αποπνέει είναι διάχυτη, και για να είμαι ειλικρινής, οι άνδρες της πόλης θα πρέπει να νιώθουν τυχεροί, καθώς οι γυναίκες της Μακεδονίας είναι οι πιο ερωτικές σε ολόκληρη τη χώρα!\nΌσον αφορά τις σεξουαλικές προτημίσεις τους, δε μπορώ να πω οτι πάνε πίσω! Γυναίκες και άνδρες στη Θεσσαλονίκη αναζητούν γνωριμίες που θα τους αναστατώσουν, και να είστε σίγουροι πως όταν τις βρουν, το σεξ περνάει σε άλλο επίπεδο! Εξάλλου, όπως λένε κάποιοι, τα σέξυ ζευγάρια δεν αρκεί να είναι όμορφα... Πάνω απ' όλα πρέπει να μπορούν να κάνουν σωστό σεξ. Και όταν λέω “σωστό”, εννοώ, θορυβώδες και ακομπλεξάριστο σεξουαλικό μαραθώνιο!